Uitdrukkings: Al die dieweTaaltoffie ondersoek ŉ paar uitdrukkings in Afrikaans wat die woord “dief” bevat. Uitdrukking: Diewe besteel mekaar nie Engels: There is honour amongst thieves Betekenis: Diewe doen mekaar nie skade aan nie Uitdrukking: ŉ Deurtrapte dief Engels: A clever thief Betekenis: ŉ Besonder geslepe dief Uitdrukking: Een keer ŉ dief, altyd ŉ dief Engels: Once a knave, always a knave Betekenis: As jy eenkeer ŉ misdryf begaan het, behou jy altyd die slegte reputasie Uitdrukking: Daar is ŉ dief aan die kers Engels: The candle-wax is dripping Betekenis: Die kers drup vinniger as wat dit moet Uitdrukking: Soos ŉ dief in die nag Engels: Like a thief in the night Betekenis: Geheimsinnig Uitdrukking: Elkeen is ŉ dief in sy nering Engels: Everyone is a thief in his trade; everybody looks after number one Betekenis: Elkeen probeer die grootste voordeel uit sy beroep haal, al is dit soms op ŉ geslepe manier en ten koste van ander Uitdrukking: Een dief met ŉ ander dief vang Engels: Set a thief to catch a thief Betekenis: ŉ Skelm weet hoe skelms te werk gaan Uitdrukking: Klein diewe het ysterkettings, groot diewe goue kettings Engels: Small thieves are hanged, big ones go free Betekenis: Klein diewe word dikwels gestraf terwyl groot misdadigers dikwels vryspring [byvoorbeeld deur omkopery]